มีอะไรกับแฟนตอนวันสุดท้ายของการมีประจำเดือน ใส่ถุงยางป้องกัน ก่อนประจำเดือนมา9วันรู้สึกเจ็บที่เต้านมมากๆ มวนๆท้อง จะอ้วก ตอนนี้ไม่มีอาการอะไรที่ประจำเดือนจะมาเลย มีโอกาสท้องไหมคะ
สวัสดีค่ะ ใจงาม,หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ก็จะถือว่าอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% แต่หากนับได้เกิน 7 วัน ก็จะถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18%สำหรับอาการเจ็บเต้านมและมวนท้อง หากได้หายไปแล้ว ก็อาจไม่ใช่อาการก่อนการมีประจำเดือนมา โดยอาจเกิดจากสาเหตุ เช่น มีการเปลี่ยนแปลงของฮอร์โมน ผลจากการทานอาหารสมุนไพรหรือเสริมบางชนิด การมีความเครียด วิตกกังวล เป็นต้นส่วนการที่จะทราบว่ามีการตั้งครรภ์หรือไม่นั้น ก็ควรรอจนถึงกำหนดวันที่ที่ประจำเดือนจะมา หากประจำเดือนไม่มา ก็ควรตรวจหาการตั้งครรภ์ดูด้วยค่ะ